Lav et referat af nedenstående tekst:

Tekst:
John Clifford er måske ikke et fodboldnavn, som umiddelbart ringer en klokke hos mange, men tilbage i slutningen af 70'erne var han den første professionelle udenlandske spiller i frederikshavnerklubben, FfI. Det var dengang frederikshavnerklubben spillede med blandt de bedste hold i Danmark, og efter mere end 40 år væk fra klubben er skotske John Clifford tilbage i byen. - Fantastisk at være tilbage Nu som direktør for det amerikanske talentakademi Five Star International, som spiller med den internationale fodboldturnering Cup No 1, der netop nu afvikles i Frederikshavn. - Det er fantastisk at være tilbage, jeg har så mange gode minder herfra. Jeg føler, at Frederikshavn er mit hjem nummer to. Folk er så høflige og venlige her, og jeg føler mig virkelig hjemme, og jeg elsker frederikshavnerne, siger John Clifford. Han var blot 19 år, da han som den første udlænding nogensinde skrev kontrakt med foldboldklubben i Frederikshavn, FfI. Det var i 1979, og han var den første skotte, som fik en professionel kontrakt med en dansk klub og den første professionelle spiller i FfI, som dengang spillede i den næstbedste række i Danmark. Det blev til tre år i byen og på banen for den unge skotske spiller. Hård træning hos FfI Nu gæster John Clifford for første gang de banerne, hvor han spillede som professionel for 43 år siden. - Jeg husker, at det var hård træning, siger han, mens han venter på, at hans eget hold skal på banen for tredje gang i Cup no 1. Clifford spillede 67 kampe for FfI og scorede syv mål. Særligt en kamp husker han tilbage på, nemlig den mod den engelske topklub Queens Park Rangers. En kamp som FfI tabte med 1-0. - Vi burde have vundet, vi havde et godt hold og spillede godt, siger John Clifford. FfIs storhedstid var i 70'erne. I to sæsoner spillede klubben i den bedste række. - Alle ved, jeg er tilbage I dag handler det om de unge spillere, og mens John Clifford og følget fra talentakademiet Five Star International går rundt mellem banerne i Frederikshavn, så kommer der hilsner, high fives og nik fra flere af de øvrige deltagere til fodboldturneringen. For John Clifford er sådan en, man lægger mærke til. - Alle ved, jeg er tilbage, det blev også nævnt i forbindelse med den flotte indmarch forleden. Jeg vakte jo en del opsigt dengang, fordi jeg er skotte og den første udenlandske professionelle spiller i FfI, siger han og tilføjer: - Det er nok mest bedsteforældrene, der kan huske mig. Jeg tror ikke, der er så mange af de unge spillere i dag, der kender så meget til den historie. Hans navn er dog gået over i historien, der fortælles på væggen i FfIs klubhus. Her hænger John Cliffords trøje, og den er indrammet og signeret. Trøjen har han gemt i 40 år i Skotland, men nu er den tilbage, hvor hele det nordjyske eventyr begyndte for skotten. - Jeg bliver da stolt, når jeg ser, at den hænger her, så har jeg haft en betydning i klubben, og det er dejligt, for det var en rigtig god tid for mig - fyldt med gode minder, siger John Clifford. Der går ikke 40 år igen Han og hans team er i Frederikshavn hele ugen, men John Clifford er sikker på, at der ikke går 40 år igen, før han er tilbage i byen, som han kalder sit andet hjem. - Jeg kommer helt sikkert tilbage, både på ferie og også for at kigge efter fodboldtalenter, lyder det fra den tidligere professionelle fodboldspiller, der i dag er direktør for det amerikanske talentakademi, Five Star International.

Referat:
John Clifford var den første professionelle udenlandske spiller i frederikshavnerklubben, FfI. Nu er han tilbage efter 40 år.